**PROPOZÍCIE**

**40. ročník Kajňanská desiatka**

**6. ročník Memoriál Jána OSLOVIČA**

**Hlavný organizátor :** Obec Slovenská Kajňa, MATORE s.r.o. Humenné

**Dátum preteku:** 21.4.2024 ( nedeľa)

**Miesto preteku:** Slovenská Kajňa, okr. Vranov nad Topľou

**Štart preteku:** 12.00 hod. - detské behy

 13.00 hod. – hlavná kategória

**Dĺžka trate:** 10km, 4km, NW- 4km

**Účastnícky limit:** 120 pretekárov ( 10km,4km, NW)

**Informácie:** Mgr. Marek Kačmár - riaditeľ pretekov

 Mgr. Marcel Matanin – hlavný rozhodca

**Technické a organizačné zabezpečenie:** MATORE s.r.o**.**, DHZ, dobrovoľníci

**Štart a cieľ:** pred budovou Obecného úradu Slovenská Kajňa

**Pravidlá a popis trate:** Preteká sa podľa pravidiel Slovenského atletického zväzu a týchto propozícií. Pretekári štartujú na vlastné riziko a vlastnú zodpovednosť. Preteky prebiehajú z časti po miestnej komunikácii a z časti po ceste I. a II. triedy bez vylúčenia dopravy. Pretekári sú povinný dodržiavať pravidlá cestnej premávky.

**Prihlásenie online:**  bude ukončené 18.4.2023 o 22.00 hod. alebo do naplnenia účastníckeho

 limitu. Štartovné v tomto termíne musí byť uhradené na účte.

 Pokiaľ máte možnosť, registrujte sa prosím online vopred, vyhnete sa

 tak zbytočnému čakaniu v rade na mieste pred pretekmi.

**Štartovné:**  15,-eur ( 10km, 4km ) online prihlásení so zaplateným štartovným

 10,-eur ( NW) online prihlásení so zaplateným štartovným

 15,-eur (10km, 4km, NW) na mieste do naplnenia limitu 120 pretekárov

 **Prezentácia, vyzdvihnutie si štartovacích balíčkov:** 21.4.2024 od 09:30 do 12:00 hod.

**Kategórie:**

Deti:

D1 2-4 rokov CH1 2-4 rokov ( 50m )

D2 5-6 rokov CH2 5-6 rokov (100m)

D3 7-9 rokov CH3 7-9 rokov (200m)

D4 10-12 rokov CH4 10-12 rokov ( 300m)

D5 13-15 rokov CH5 13-15 rokov (600m)

Deti budú štartovať podľa vekových kategórií, dievčatá a chlapci samostatne.

**Muži 10km: Ženy 10km:**

Muži A – 18-39 rokov Ženy F –18 - 39 rokov

Muži B – 40-49 rokov Ženy G – 40- 49 rokov

Muži C – 50-59 rokov Ženy H – 50 a 60 rokov

Muži D – 60- 70 rokov Ženy I - nad 60 rokov

Muži E – nad 70 rokov

**Muži 4km: Ženy 4km:**

1.-3. miesto bez rozdielu veku 1.-3. miesto bez rozdielu veku

**Muži 4km NW: Ženy 4km NW:**

1.-3. miesto bez rozdielu veku 1.-3. miesto bez rozdielu veku

V prípade nižších počtov t.j. menej ako 5 pretekárov v kategórii môže organizátor zmeniť, presunúť, zlúčiť vekové kategórie.

**Štartovací balíček zahŕňa:**

- občerstvenie a obed

- reklamné predmety od sponzorov

- pamätná medaila po dobehnutí do cieľa

**Štartovací balíček majú garantovaný iba pretekári, ktorí budú mať uhradené štartovné do 18.4.2024 do 22.00 hod.. Prihlásení pretekári s neuhradeným štartovným do uvedeného termínu a pretekári prihlásení na mieste do naplnenia limitu 120 pretekárov ( spolu 10km,4km, NW) majú garantovanú iba pamätnú medailu, bez štartovacieho balíčka.**

**Poistenie:**

Všetci účastníci sú povinní zabezpečiť si individuálne zdravotné poistenie pretekárov na

podujatí. Každý účastník štartuje na vlastnú zodpovednosť. Organizátor nepreberá

zodpovednosť za škody na majetku alebo na zdraví súvisiace s cestou, pobytom a s účasťou

 pretekárov na podujatí.

**Meranie časov:** Meranie zabezpečuje Jozef Danko Zas RUN Šarišské Bohdanovce, ktorý je zároveň majiteľom štartovacích čísiel, ktoré sa po preteku vracajú. Výsledky budú zverejnené ihneď po skončení podujatia.

**Výsledky:**

Zverejni usporiadateľ hneď po skončení preteku.

**Protesty:**

Protesty sa môžu podať ústne hlavnému rozhodcovi najneskôr do 30 minút po zverejnení výsledkov. Odvolanie proti rozhodnutiu hlavného rozhodcu, musí byť doložené vkladom vo výške 10 €, a podané hlavnému rozhodcovi písomne do 30 minút po oficiálnom oznámení rozhodnutia.

V prípade vzniku mimoriadnych situácií nezahrnutých v týchto pravidlách, rozhodne organizátor. Proti jeho rozhodnutiu nie je možné odvolať sa.

Organizátor si vyhradzuje právo upraviť a bližšie špecifikovať niektoré údaje uvedené v týchto propozíciách.

Pretekári do 18 rokov štartujú iba s písomným súhlasom zákonného zástupcu.

Pretekári súhlasia so zhotovením zvukových a obrazových záznamov a následnom zverejnení.

**Ceny :**

 Prví traja muži a prvé tri ženy v každej  kategórii získajú športové trofeje a vecné ceny. Detské behy – prvý traja v každej kategórii získajú medailu a diplom. Každé dieťa po dobehnutí do cieľa získa medailu a sladkú odmenu.

**Šatne :** Budova obecného úradu, možnosť prezlečenia sa.

**Zdravotná služba:** Počas podujatia bude zabezpečená zdravotná služba.

**TRASA :**

Hlavný beh 10km – **v** obci Slovenská Kajňa - smer priehrada Domaša (po starej ceste) - otočka pri priehradnom múre a späť do obce cez obec Malá Domaša. Beh 4km – 2 okruhy v obci Slovenská Kajňa. Trasa preteku bude v jednotlivých miestach označená farebným vodorovným značením. Detské behy v priestoroch štartu a cieľa.

**Zabezpečenie dopravy a bezpečnosť účastníkov behu**: Trasa behu bude v potrebných úsekoch riadne označená a regulovaná organizátorskou službou.